Tisztelt Miniszterelnök Úr!

Nagy örömünkre szolgál tudatni Önnel, hogy a Zsidó Világkongresszus igazgatótanácsa úgy határozott, hogy a Zsidó Világkongresszus 14. Plenáris Ülését 2013. május 5-től (vasárnap) május 7-ig (kedd) Budapesten fogja megtartani.

A Plenáris Ülés a Zsidó Világkongresszus legfelsőbb szerve, amely négyévente ülésezik, és a világon száz ország, a ZSVK-val kapcsolatban álló zsidó közösségek képviselőit gyűjti össze. A résztvevők a zsidókat és zsidó közösségeket nemzetközi szinten érintő kérdéseket vitatnak meg, valamint a következő évekre vonatkozólag meghatározzák a szervezet politikai irányvonalát. A találkozón általában mintegy 500-an vesznek részt észak-amerikai, latin-amerikai, európai, euro-ázsiai, dél-afrikai, ausztrálázsiai és izraeli közösségekből.

A Közel-Kelet országai számára általánosságban, és mindenekelőtt Izraelre nézve a 2010 decemberében kezdődött arab felkelések következményei különös aktualitással bírnak: az Izraelt körülvevő országok politikai instabilitása nagy aggodalmat jelent. Az Izrael és Palesztina között megrekedt békefolyamatok szintén napirendre fognak kerülni. Emellett az Európában feléledő antiszemitizmust és a vallásszabadság gyakorlásának kihívásait is megtárgyaljuk. Az eseményen továbbá külön részt szentelünk a Holokauszt áldozatairól való megemlékezésnek.

Megtiszteltetésnek venném, ha elfogadná a meghívást, és felszólalna Plenáris Ülésünkön, hogy kifejtse nézeteit a fenti témákban.

A Plenáris Ülést a Zsidó Világkongresszus a Magyarországi Zsidó Hitközösségek Szövetségével, a magyarországi zsidók hivatalos képviselő szervezetével teljes együttműködésben szervezi.

Tisztelettel,

Ronald S. Lauder Feldmájer Péter

Elnök Elnök

Zsidó Világkongresszus Magyarországi Zsidó Hitközösségek Szövetsége